stanford-oval/wikipedia huggingface dataset:
אברהם רוזנטל (רופא)
ראו גם

ארזה
הערות שוליים

↑  מפעולות "האזה", הצפירה, 15 במרץ 1925.
↑  בהדסה, דואר היום, 18 במרץ 1929.
↑  מודעה, דבר, 16 באוקטובר 1929.
↑  מודעה, דבר, 17 ביוני 1932
↑  דוד תדהר (עורך), "מרים טל", באנציקלופדיה לחלוצי הישוב ובוניו, כרך ט (1958), עמ' 3345.
| --- | --- |
בקרת זהויות :  NLI: 987007300510905171  ISNI: 0000 0000 7068 2124  VIAF: 97445569   WorldCat (עם VIAF): 97445569
אביגדור ורשה

אביגדור ורשה (11 ביוני 1929–18 בנובמבר 2017) היה ראש המועצה השני של קריית אונו בשנים 1969–1978 ובשנים 1983–1989.
ביוגרפיה

אביגדור ורשה נולד ב-11 ביוני 1929 בעיירה אנטופול, בפלך פינסק שבפולין ועלה ארצה יחד עם משפחתו כשהיה בן עשר. משפחתו השתקעה בשכונת שבזי בתל אביב-יפו והתגוררה בדירת חדר אחד. בגיל 12 החל לעבוד כנער שליח כדי לתמוך כלכלית במשפחתו, ועבר ללמוד לימודי ערב. השלים את לימודי בית הספר העממי והתיכון בלימוד עצמי. כנער היה חניך בתנועת בית"ר ובשלב מאוחר יותר נטל חלק בפעילות האצ"ל.
בשנת 1948 התגייס לצה"ל ושירת בחטיבת אלכסנדרוני. בשנת 1954 סיים את לימודי המשפטים באוניברסיטת תל אביב והוסמך לעריכת דין, והחל לעבוד כעורך דין עצמאי. בשנת 1959 נשלח מטעם ארגון "בני ברית" לעבוד במחלקה הישראלית במרכז העולמי של הארגון בוושינגטון די.סי, שם הוא הכיר את רעייתו אביבה (לבית קייב) והם נישאו בניו-יורק ב-1962. כשחזרו בשנת 1963 השתקעו בקריית אונו והוא פתח משרד עצמאי לעריכת דין בתל אביב-יפו.
בשנת 1990 נבחר לנשיא ארגון "בני ברית" בישראל, ובשנת 1992 נבחר לתקופת כהונה נוספת. במסגרת תפקידו זה היה מיוזמי פרויקט ההנצחה "לכל איש יש שם". בשנת 1994 נבחר לסגן נשיא עולמי של ארגון "בני ברית". היה חבר הנשיאות של הוועד הפועל הציוני, חבר דירקטוריון בקרן הקיימת לישראל, במרכז מורשת בגין, במוסד "יד ושם" ובתיאטרון האידי, ונמנה עם מקימי "נאות קדומים".
בשנת 1996 נפטרה רעייתו אביבה.
נפטר ביום שבת, 18 בנובמבר 2017 והוא בן 88.
קריירה פוליטית

בשנת 1969 נבחר מטעם הרשימה העצמאית "הקריה שלנו" לראשות מועצת קריית אונו. רשימתו קיבלה 4 מנדטים, כמו רשימת המערך של ראש המועצה המכהן, יעקב כהן. ורשה הרכיב קואליציה עם נציג גח"ל ועם נציג הרשימה העצמאית "נאמני קריית אונו". בשנת 1974 נבחר לכהונה שנייה והפעם רשימתו הגדילה את כוחה וזכתה ל-7 מנדטים. לקואליציה שלו צירף את הנציג הבודד של המפד"ל ובמשך הזמן ניסה גם לצרף אליו את כל סיעות המועצה ולייצר קואליציה מקיר אל קיר, אך המשא ומתן התפוצץ ולא עלה הדבר בידיו. בשנת 1978 לא התמודד לראשות המועצה והתמודד למועצה ברשימת "הקריה שלנו" תחת יהושע באום. הוא הוצב במקום השני וכיהן כחבר מועצה לאחר שהליכוד בראשות אשר דר הרכיב קואליציה ללא רשימתו. הוא חזר לעבוד כעו"ד במקביל לכהונתו כחבר מועצה. באותה תקופה ייסד את המרכז העולמי של ארגון "בני ברית" בירושלים וכיהן כמנהלו. בשנת 1983 התמודד שוב מטעם רשימה עצמאית שאיחדה את רשימתו עם רשימה עצמאית נוספת בשם "שגשוג ופיתוח". הוא זכה ב־56.5% מקולות הבוחרים ורשימתו זכתה ב-5 מנדטים. בכהונה הזאת גדלה אוכלוסיית היישוב וורשה פעל לפיתוח מערכות התרבות, החינוך ועוד. בסוף כהונה זאת הודיע שלא יתמודד יותר על ראשות המועצה.
הנצחה

עוד בחייו בית הספר היסודי "הירדן" שינה את שמו ל"אביגדור ורשה", כהוקרה על פועלו בתחום החינוך בעיר.
הערות שוליים

↑  אביגדור ורשה ז"ל הלך לעולמו – בני ברית ישראל לשכת הגליל הגדולה, באתר www.bnaibrithisrael.org.il
↑  הודעה בדבר הבחירות למועצה המקומית קרית־אונו, ילקוט הפרסומים 1578, התש"ל, 3 בנובמבר 1969, עמ' 591
↑  הודעה בדבר תוצאות הבחירות למועצה המקומית קרית־אונו, ילקוט הפרסומים 1985, התשל"ד, 11 בינואר 1974, עמ' 774
↑  הודעה בדבר תוצאות הבחירות למועצה המקומית קרית־אונו, ילקוט הפרסומים 2496, התשל"ט, 10 בנובמבר, עמ' 551
↑  תוצאות הבחירות למועצה המקומית קרית אונו, ילקוט הפרסומים 2984, התשמ"ד, 17 בנובמבר 1983, עמ' 551
↑  בית ספר אביגדור ורשה "הירדן" קרית אונו – אודות אביגדור ורשה ז"ל, באתר avigdorvarsha-kono.tik-tak.net
Twilight of the Gods

Twilight of the Gods (דמדומי האלים) הוא אלבום האולפן השישי של להקת בת'ורי.
האלבום ממשיך לפתח את ז'אנר הוויקינג מטאל שהתהווה והומצא בשנים אלו. באלבום ניכרת ההשפעה של המוזיקה הקלאסית - האלבום עצמו קרוי על שמה של אופרה של המלחין הגרמני הנודע ריכארד ואגנר, והמלודיה של שיר מספר 7 באלבום, Hammerheart, לקוחה מיצירתו של המלחין האנגלי גוסטב הולסט, כוכבי הלכת (אופוס 32, יופיטר).
באלבום כולו משולבות גיטרות אקוסטיות יחד עם הדיסטורשן והשילוב ביניהם הוא המאפיין הבולט באלבום.
מבצעים

קוורת'ון - גיטרה, שירה, מילים והלחנה.
Kothaar - באס
Vvornth - תופים.
הופק על ידי קוורת'ון ובוס פורסברג.
אבידוזאורוס

| אבידוזאורוס |
| --- | --- |

תקופה
קרטיקון תחתון, 104 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
משפחה:: ברכיוזאוריים
סוג:: אבידוזאורוס
מין:: Abydosaurus mcintoshi
שם מדעי
 Abydosaurus

אבידוזאורוס (שם מדעי: Abydosaurus; מילולית: "לטאת אבידוס") הוא סוג דינוזאור במשפחת הברכיוזאוריים באינפרא-סדרת הזאורופודה, שהתגלה בשנת 2010 לאחר גילוי שלד וגולגולת שנמצאו בסלעים מתקופת קרטיקון תחתון במונומנט הלאומי דינוזאור בצפון-מזרח יוטה, ארצות הברית. אורכו של האבידוזאורוס היה 18.3 מטר ומשקלו כ-14 טון.
גילוי הסוג ותיאורו

לסוג זה נודעה חשיבות בשל כך שהוא נמנה עם הדינוזאורים היחידים בסדרת הזאורופודה שנחקרו עצמות גולגולותיהם, והוא הדינוזאור הזאורופודי הראשון שהתגלתה גולגולת שלמה שלו, מתקופת הקרטיקון, בארצות הברית. כמו כן, הוא ידוע בשל שיניו הצרות, מכיוון שברכיוזאורים מתקופות מוקדמות יותר התאפיינו בשיניים רחבות יותר.
הסוג התגלה עם גילוי הממצא DINO 16488 בשנת 2010, שנמצא במונומנט הלאומי דינוזאור - שכולל גולגולת כמעט שלמה, לסתות תחתונות ואת ארבע חוליות הצוואר הראשונות. ממצאים נרחבים של גולגולות ועצמות השלד נתגלו באותו אתר, לרבות גולגולות חלקיות של שלושה פרטים נוספים, חלק מהאגן וחוליות הזנב המחוברות אליו, עצם השכם, עצם הזרוע ועצמות המסרק. מאובנים אלו נמצאו בסלעי אבן חול בפארק בבסיס פרט מוסאנטושט (Mussentuchit Member) שבתצורת ההר סידר (Cedar Mountain Formation), ליד מרכז המבקרים הישן של המונומנט הלאומי דינוזאור. לפי גבישי זירקון שנמצאו באבני החול ואבני הבוץ שמתחתיהם, הוערך גילם של הממצאים ב-104.46±0.95 מיליון שנה, בגיל האלביאני בקרטיקון תחתון.
על אף שהאבידוזאורוס חי כ-45 מיליון שנה לאחר הג'ירפטיטאן, הגולגולות של שני הסוגים דומות, מלבד השיניים הצרות והחדות יותר והאף הקטן יותר של האבידוזאורוס. האבידוזאורוס נבדל משאר סוגי הזאורופודים, לרבות הג'ירפטיטאן, בהבדלים קלים במבנה עצם האף והלסת העליונה, בנחיריו הקטנים יחסית, ובמאפיינים מסוימים של שיניו.
את שמו של האבידוזאורוס טבעו בשנת 2010 דניאל צ'ור (Daniel Chure) ועמיתיו למחקר. שם הסוג מתייחס למיתולוגיה המצרית: אבידוס הוא השם היווני של עיר היושבת על שפת הנילוס, שבה נקברו ראשו וצווארו של אל המוות המצרי אוסיריס. זאת בעוד שהממצא המקורי שזיהה את הסוג, הנמצא בסלעים המשקיפים על הנהר גרין, יובל של נהר הקולורדו, כלל ממצאי ראש וצוואר. שם המין המקושר לסוג הוא A. mcintoshi, לכבודו של ג'ון ס. ("ג'ק") מק'אינטוש (John S. "Jack" McIntosh),‏ פרופסור אמריטוס לפיזיקה מאוניברסיטת וסליין (Wesleyan University), על שום תרומותיו למונומנט הלאומי דינוזאור והמחקר שהקדיש לדינוזאורים הזאורופודים.
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 33.
1 2 3 4 5 6  Chure, Daniel; Britt, Brooks; Whitlock, John A.; Wilson, Jeffrey A. (2010). "First complete sauropod dinosaur skull from the Cretaceous of the Americas and the evolution of sauropod dentition" (PDF). Naturwissenschaften. 97 (4): 379–391. doi:10.1007/s00114-010-0650-6. PMC 2841758. PMID 20179896.
↑  על מקור השם ועל הגייתו ניתן לקרוא ב-Author shares stories behind Utah's most interesting place-names
↑  Liu, Pei Xiong (26 בפברואר 2010). "Recently Discovered Dinosaur Named After Retired Professor". The Wesleyan Argus. Wesleyan University. ארכיון מ-2010-03-09. נבדק ב-1 במרץ 2010. {{cite web}}:  (עזרה)
↑  "Wesleyan University Physics Department People". Wesleyan University. אורכב מ-המקור ב-2010-01-26. נבדק ב-1 במרץ 2010. {{cite web}}:  (עזרה)
Over You

Over You הוא אלבום האולפן השני של הזמרת הישראלית מאיה סימנטוב, כמו גם אלבום רשמי של עופר ניסים. האלבום יצא לאור ב-1 ביולי 2010 על ידי חברת התקליטים עופר ניסים מיוזיק. האלבום כלל את להיטי המועדונים "Illusion",‏ "Over You",‏ "Cuando" ו-"Tel Aviv", שזכו להשמעות רבות בפלטפורמות הסטרימינג השונות.
אף על פי שיצא האלבום בשנת 2010, הצליח לצבור מיליוני השמעות בספוטיפיי, תוך ש-"Hook Up" צבר למעלה ממיליון וחצי השמעות.
רקע והצלחה

ביוני 2010 הוציא עופר ניסים שני אלבומים חדשים, Pride All Over אשר כלל שיתופי פעולה עם שלומי סרנגה (בשיר "Essi"), עברי לידר (בשיר "Fuck Off Berlin"), ניקה (בשיר "The One and Only"), סוזן פאלמר עם מאיה סימנטוב (בשיר "You Stepped Into My Life") והצמד "Epiphony" (בשירים "Boxing Ring" ו-"Mr. Charming"). אחד השירים הבולטים באלבום היה גרסת מועדונים לשירה של שושנה דמארי, "עדיין כאן".
במקביל, ראה אור אלבום האולפן השני והמלא של עופר ניסים עם "זמרת הבית" שלו מאיה סימנטוב. האלבום Over You כלל את להיטי המועדונים "Illusion",‏ "Over You",‏ "Cuando", ו-"Tel Aviv" שהוקלט לכבוד חגיגות מאה שנה להיווסדה של העיר תל אביב-יפו.
רשימת רצועות

| Over You> מס' | Over You> שם | Over You> משך | Over You>  | Over You>  | Over You>  | Over You>  | Over You>  | Over You>  | Over You>  |
| --- | --- | --- | --- | --- | --- | --- | --- | --- | --- |
| 1. | Intro – It Was Love  | 1:15 |  |  |  |  |  |  |  |
| 2. | Illusion  | 6:52 |  |  |  |  |  |  |  |
| 3. | Cuando  | 6:56 |  |  |  |  |  |  |  |
| 4. | Over You  | 7:13 |  |  |  |  |  |  |  |
| 5. | Tel Aviv  | 6:04 |  |  |  |  |  |  |  |
| 6. | I'm That Chick  | 8:07 |  |  |  |  |  |  |  |
| 7. | Hook Up  | 7:36 |  |  |  |  |  |  |  |
| 8. | Superman  | 7:50 |  |  |  |  |  |  |  |
| 9. | Holding On  | 7:18 |  |  |  |  |  |  |  |
| 10. | You'll Never Know  | 8:09 |  |  |  |  |  |  |  |
| 11. | You Were So Right  | 6:36 |  |  |  |  |  |  |  |
| 12. | My Only One  | 5:03 |  |  |  |  |  |  |  |
| משך כולל: | משך כולל: | 79:04 |  |  |  |  |  |  |  |
Outrageous

Outrageous (בעברית: שערורייתי) הוא הסינגל הרביעי והאחרון שיצאו לאור ב-2004 מתוך אלבומה הרביעי של זמרת הפופ האמריקאית בריטני ספירס. השיר, כמו שמו, מדבר על דבר מה שערורייתי. השיר נכתב והופק על ידי אר קלי. השיר הוא סוג של סגנון פופ בשילוב R&B. השיר הוא הסינגל הרביעי והאחרון מהאלבום וזכה לשחרור מוגבל עקב פציעה שעברה ספירס בעקבות צילומי הקליפ והוא מוכר כסינגל רשמי רק ביפן וארצות הברית.
רקע וכתיבה

השיר נכתב על ידי הזמר-היוצר אר. קלי. הקליפ לשיר בוים על ידי ג'וזף קהאן ("Toxic", "Stronger"). במהלך צילומי הקליפ לשיר, שברה ספירס את ברכה, מה שגרם לביטול הקליפ ולכישלון הסינגל עקב חוסר הקידום שלו בעקבות ביטול הצילומים.
בחלק מהסצנות ניתן לראות מגרש כדורסל ובו את הראפר סנופ דוג כשחקן אורח משחק כדורסל עם חבריו עד שלרגע הכדור מגיע לרגליה של ספירס, ספירס נראית מוכנה לקלוע סל אך בעת שמתקרבת עולה על סנופ דוג ומפלרטטת איתו.
בסצנות נוספות ניתן לראות את ספירס רוקדת עם רקדניות הליווי שלה באמצע רחוב (הסצנה בה נפצעה).
השיר גם היה אמור להיות שיר הנושא של הסרט קאטוומן, אך בשל אותה תקרית הוא יצא רק כסינגל ועם קליפ חלקי ולא גמור.
בדי.וי.די של הלהיטים הגדולים של ספירס Greatest Hits: My Prerogative, נכלל קטע של דקה וחצי המראה קטעים מתוך הקליפ.
מיקומי שיא

בעקבות הפציעה שעברה בצילומי הקליפ, ספירס לא יכלה לקדם את הסינגל ושחרורו כסינגל רביעי עולמי מהאלבום בוטל והוא זכה לשחרור חלקי באזורים מסוימים. קידום השיר בוטל (ואיתו הקליפ שהופק לו).
השיר יצא לאור בארצות הברית באוקטובר 2004, ונכנס אל המקום ה-79 במצעד הבילבורד הוט 100. השיר זכה להצלחה ביפן שם מקומו הגבוה היה 31 וזכה למעמד זהב בסך מכירות של כ-100,000 עותקים.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 79 |  |
|  ארצות הברית | הבילבורד בין 40 ההורדות החוקיות | 23 |  |
|  ארצות הברית | מצעד המועדונים | 27 |  |
|  יפן | יפן הוט 100 | 31 |  |
|  רומניה | מצעד השירים הרומני | 71 |  |
|  רוסיה | טופ-היט | 74 |  |
אביגדור לבונטין

אין תמונה חופשית
אביגדור ויקטור לֶבוֹנטין (Levontin;‏ 17 ביוני 1922 – 5 בינואר 2016) היה משפטן ישראלי, פרופסור באוניברסיטה העברית בירושלים ודקאן הפקולטה למשפטים בה.
ביוגרפיה

נולד בתל אביב, בנם של ד"ר משולם ליבונטין (בנו של זלמן דוד ליבונטין ואחיינו של יחיאל יוסף ליבונטין) וג'ניה לבית דונביץ. למד בגימנסיה הרצליה, ולאחר מכן בבית הספר הגבוה למשפט ולכלכלה. התמחה בערבית ובתרבות האסלאם במצרים. בשנות ה-40 למד משפטים באוניברסיטת לונדון, ואת הדוקטורט עשה באוניברסיטת הרווארד שבארצות הברית (1954).
נמנה עם דור המייסדים של הפקולטה למשפטים באוניברסיטה העברית, שנוסדה בשנת הלימודים תש"י  ביום 28 בנובמבר 1949. לפני פתיחת הלימודים הוחלט לשלב את לבונטין, אשר שהה באותה שעה בשליחות  הפקולטה בחו"ל. . בהיותו כבן שלושים כבר נמנה עם צוות המרצים, וכעבור זמן כיהן כדקאן החמישי של הפקולטה (1958-1959),  (הדיקן הצעיר ביותר בארץ).
בשנת 1970 לבונטין ,שלום רוזנפלד ודוד פדהצור ראיינו את דוד בן-גוריון בתוכנית מוקד, של הערוץ הראשון.
בנובמבר 2013 קיימה הפקולטה למשפטים כנס לציון יציאת ספר המוקדש לפרופ' לבונטין לכבוד יום הולדתו ה-91. השתתפו חברי הסגל ובוגרי הפקולטה לדורותיהם. יוזם הכנס, תלמידו ועמיתו הפרופ' יהושע ויסמן עורכי הספר: פרופ' ויסמן, פרופ' ברק מדינה ופרופ' סיליה פסברג. הספר מאגד מאמרים משפטים מקורים שנכתבו במגוון תחומים על ידי מיטב חוקרי המשפט בישראל. בכנס נאמר: "לבונטין דמות מובילה ומוערכת בעולם המשפט, נמנה עם דור המייסדים של החינוך המשפטי במדינת ישראל והיה מקור השראה לדורות של חוקרי משפט, שופטים ועורכי-דין ", בהמשך נאמר: "מאז ועד היום לא היה עוד מורה בפקולטה שלימד קורסי חובה רבים כל כך, בתוך זמן קצר כל כך ובגיל ביולוגי ומקצועי צעיר כל כך. בשנת 1957 כבר קודם לפרופסור חבר. בחיבוריו של לבונטין מובאים דיונים מעמיקים בתחומים רבים ומגוונים בהם: משפט בינלאומי פומבי, תורת המשפט, דיני קינין, דיני חיובים במשפט המקובל, חינוך משפטי, משפט ציבורי וכן ספרו האוטוביוגרפי "בוקר וערב" העוסק בענייני המדינה".
היה נשוי למיקי, פסיכולוגית, ואב לשניים. אחותו הייתה הציירת נתה דושניצקי-קפלן.
ספרו האוטוביוגרפי בקר וערב: על מולדתי שרחקה - זכירות, סיכומים (הוצאת ששר, 1991) פורסם תחת שם העט "פרט".
ספר לכבודו

יהושע ויסמן, ברק מדינה, סיליה וסרשטין פסברג, ספר לבונטין - מאמרים במשפט לכבודו של אביגדור לבונטין, הוצאת נבו, 2013.
פרסומיו

"על נישואין וגירושין הנערכים מחוץ למדינה", האוניברסיטה העברית בירושלים, הפקולטה למשפטים. בורסי הוצאה לאור של ספרי משפט. 1957.
"שיטת המשפט האנגלי".
"ברירת הדין בחוזים עבור לאומיים". הוצאת האקדמיה הלאומית תשכ"ט, ירושלים.
"חידת שני עולמות", מחקרי משפט ט"ז 1 (תשס"א) 7-16 ,ישראל (מדינת) חוק, מחקרי משפט, רמת גן.
"יהדות ודמוקרטיה-הרהורים אישים", עיוני משפט י"ט ,521 (תשנ"ה).
"בוקר וערב, על מולדתי שרחקה - זכירות, סיכומים" - תחת השם "פרט" (שהתגלה ככינויו הספרותי), הוצאת ששר, ירושלים, שנת 1991.
"דיני קינין".
"משפט בינלאומי פרטי ובין עדתי".
לקריאה נוספת

נדב שרגאי, "הר המריבה: המאבק על הר הבית, יהודים ומוסלמים דת ופוליטיקה", הוצאת כתר, עמוד 370.
הערות שוליים

↑  אביגדור לבונטין באתר חברה קדישא ת"א–יפו.
↑  ההיסטוריה של הפקולטה למשפטים
↑  הארץ ,יום ששי, כ"ז בטבת תשע"ו ,8.1.2016 ,עמוד 26
↑  אלבום משפחות- מוזיאון ראשון-לציון, לבונטין אביגדור
↑  דוד בו גוריון-ראיון 1970, 87 דקות
↑  הפקולטה למשפטים באוניברסיטה העברית, פרופסור לבונטין -המשפטן ששר את שירת המשפט, ביטאון הפקולטה ,גיליון 16
| --- | --- |
בקרת זהויות :  NLI: 987007311864005171  GND: 1089480202  ISNI: 0000 0001 0974 4872  LCCN: n83138587  NTA: 129615676  SNAC: w6nb1mdc  SUDOC: 154901946  VIAF: 55525480   WorldCat (עם VIAF): 55525480 
ערך זה הוא קצרמרבנושא ישראלים ובנושא חוק ומשפט. אתם מוזמנים לתרום לוויקיפדיה ו.
Twisted Transistor

Twisted Transistor הוא הסינגל הפותח את האלבום See You on the Other Side של להקת הנו מטאל האמריקאית קורן. הסינגל יצא ב-21 בנובמבר 2005.
כיום השיר נחשב לאחד הלהיטים של קורן. הוא הגיע למקום ה-64 במצעד ה"מיינסטרים רוק" של מגזין הבילבורד. הוא גם אחד מתוך שלושת השירים המזוהים ביותר של קורן, יחד עם Did My Time ו-Freak On A Leash.
השיר הוא השיר הראשון שבוצע ללא הגיטריסט הוותיק בראין וולץ', שבמקומו מנגן ג'יימס שייפר.
בקליפ הווידאו של השיר מתארחים ראפרים מפורסמים: סנופ דוג, ליל ג'ון, אקזיביט ודייוויד באנר.
בין היתר, ארגון ההיאבקות WWE השתמש בשיר הזה כשיר הרשמי של האירוע טאבו טיוסדיי 2005 .[דרוש מקור]
מצעדים

| מצעדים (2005-2005) | מיקום שיא |
| --- | --- |
Australia (ARIA): 24
Austria (Ö3 Austria Top 40): 37
Finland (Suomen virallinen lista): 6
Germany (Media Control AG): 66
Ireland (IRMA): 24
Italy (FIMI): 14
Netherlands (MegaCharts): 27
Polish Singles Chart: 46
Switzerland (Schweizer Hitparade): 60
UK Singles (The Official Charts Company): 27
US Billboard Hot 100": 64
US Alternative Songs (Billboard): 9
US Dance/Club Play Songs (Billboard)": 24
US Mainstream Rock Songs (Billboard)": 3
US Pop 100 (Billboard)": 63
הערות שוליים

↑  "Polish Singles Chart |". אורכב מ-המקור ב-2019-10-31. נבדק ב-2020-04-02.
↑  Zywietz, Tobias. "Chart Log UK: Alex K - Kyuss". Zobbel. נבדק ב-2011-04-11.
↑  השיר ב בילבורד הוט 100
↑  השיר במצעד השירים האלטרנטיביים של בילבורד
↑  השיר במצעד, מתוך אתר בילבורד
| --- | --- |
בקרת זהויות :  MusicBrainz release group: 95a8d969-0091-3f49-895c-42e219ad8a93
MYA

| --- | --- |

 מקום הקמה:  ארגנטינה בואנוס איירס, ארגנטינה
 תקופת הפעילות:  מ-2014
 סוגה:  פופ לטיני ‏•‏‏ טין פופ ‏•‏‏ בלדה
 חברת תקליטים:  סוני מיוזיק ארגנטינה
 www.myamusica.com
 פרופיל ב-IMDb
 חברים
 מקסימו אספנדולה אגוסטין ברנסקוני
 
MYA הוא צמד ארגנטינאי שהוקם בשנת 2014 בבואנוס איירס, ארגנטינה, על ידי מקסימו אספנדולה ואגוסטין ברנסקוני.
קריירה > 2013–2016: התחלה

בשנת 2013, מקסימו אספנדולה ואגוסטין ברנסקוני נבחרו על ידי כריס מורנה להצטרף לצוות השחקנים הראשי של סדרת הנוער "אליאדוס" שהופקה ושודרה בערוץ טלפה הארגנטינאי, שם גילם אספנדולה את גופאל, יצור אור שבא להציל את מנואל, בגילומו של ברנסקוני, שסל מבריונות מצד חבריו ללימודים על שירתו. בדרך זו, השחקנים התחברו ועברו לגור יחד, אותה חלקו גם עם היוטיובר ג'וליאן סראנו והשחקן אליסאו רנטריה במשך שלוש שנים. במהלך אותה תקופה הם הקליטו גרסאות של שירים של אמנים אחרים כדי להעלות אותם ליוטיוב, מה שהחל ליצור הד בקרב מעריצי הסדרה; זה הוביל לכך שחברת התקליטים סוני מיוזיק ארגנטינה התעניינה בהם וכך הם חתמו על חוזה הקלטות בשנת 2017 כדי להתחיל את הקריירה המוזיקלית שלהם.
לאחר שהסדרה "אליאדוס" הסתיימה בשנת 2014, הצמד המשיך לעסוק בתפקידי משחק. מקסימו הופיע בסדרות ארגנטינאיות שונות כמו "Secretarias" ו-"Quiero vivir a tu lado" במהלך שנת 2017. מצדו, אגוסטין גילם את גסטון פרידה בסדרה של ערוץ דיסני "סוי לונה" במהלך שתי העונות הראשונות שלה בשנים 2016 ו-2017, מכיוון שבשנה האחרונה הוא יתחיל להתמקד בפרויקט המוזיקלי שלו עם אספנדולה, בדרך זו, לדמות שלו היו כמה הופעות בעונה השלישית והאחרונה ששודרה ב-2018.
קריירה > 2017–2019: אלבום אולפן ראשון

ב-22 באוגוסט 2017, הם הוציאו את הסינגל הראשון שלהם "Amor Prohibido". השיר השיג הכרה עם מועמדות לפרס מרטין פיירו דיגיטל לקליפ הטוב ביותר של השנה. בתחילת 2018, הם הוציאו את "Día y noche" כסינגל השני שלהם. הווידאו קליפ צולם במיאמי והשיר תואר כבעל "קצב רענן ואורבני". חודשים לאחר מכן, הם הוציאו את הסינגל השלישי שלהם בשם "A escondidas".
ב-29 ביוני 2018 הם הוציאו את הסינגל הרביעי שלהם "Loco por ti", שסימן את שיתוף הפעולה המוזיקלי הראשון שלהם עם הזמר הספרדי אברהם מטאו והזמר הקולומביאני פייד. הסינגל הגיע היישר למקום ה-76 בארגנטינה הוט 100 ונשאר במצעד למשך 3 שבועות. בספטמבר 2018, הם הוזמנו לבצע שיתוף פעולה מוזיקלי עם חברם ג'וליאן סראנו בשיר "Dicen que". ב-12 באוקטובר של אותה שנה, הם הוציאו את "Fuego" כסינגל החמישי שלהם וגם את שיתוף הפעולה השני שלהם, יחד עם הזמרת הדומיניקנית לזלי גרייס והוא הגיע היישר למקום ה-90 בארגנטינה הוט 100. בנוסף, הצמד זכה בפרס האמן החדש האהוב בטקס פרסי בחירת הילדים של ניקלודיאון בארגנטינה.
בתחילת 2019, הצמד הוציא את הבלדה "Te vas" כסינגל השישי מתוך אלבום הבכורה שלהם. ב-15 ביוני של אותה שנה, הם הוציאו את הסינגל השביעי "Te Olvidaré" בשיתוף עם הזמר הפורטוריקני פדרו קאפו. הוא הגיע היישר למקום ה-72 ולאחר מכן הגיע למיקום השיא הגבוה ביותר שלהם במקום 30 במצעד ונשאר במצעד יותר מ-15 שבועות. לבסוף, הם הוציאו את אלבום הבכורה שלהם Hoy שמורכב מ-14 שירים, כולל 7 הסינגלים שהם הוציאו מתחילת הקריירה שלהם. על האלבום הם קיבלו את המועמדות הראשונה שלהם לפרסי קרלוס גרדל בקטגוריית האלבום הטוב ביותר של להקת פופ.
לאחר יציאת האלבום יצאו עוד שני סינגלים, אחד מהם היה "4 meses" עם הלהקה הספרדית Dvicio ואחריו יצא "Piénsalo", בשיתוף להקת Rombai האורוגוואית, כסינגל תשיעי ואחרון מהאלבום. בנוסף להוצאת סינגלים משלהם, הצמד הוזמן על ידי אמנים אחרים בתעשייה לשתף פעולה מוזיקלית, ביניהם FMK, באוקטובר 2019, הזמינו אותם להוציא את "Calle 2 Remix". בתורם, הם שיתפו פעולה עם הצמד הספרדי Adexe & Nau בסינגל "Me provoca". באותו חודש, הזמר האיטלקי-ארגנטינאי רוג'רו פסקווארלי, יחד עם הצמד הוא הוציא את הסינגל "Apenas son las 12".
קריירה > 2020–הווה: Suena MYA!

בתחילת 2020, הצמד טען שאלבום האולפן השני שלהם כבר בעבודה. כך ב-11 במרץ באותה שנה, יחד עם הזמרת הארגנטינאית אמיליה מרנס, הם הוציאו את "Histeriqueo", הסינגל הראשון מתוך אלבומם הבא והגיע למקום ה-10 במצעד הארגנטינאי של מוניטור לטינו. זמן קצר לאחר מכן, במאי 2020, הם הוציאו את הסינגל השני שלהם בשם "Una y mil veces" בשיתוף עם הצמד הווונצואלי מאו וריקי, שהגיע למקום ה-96 במצעד ארגנטינה הוט 100 ונשאר שם במשך שבועיים. באוגוסט של באותה שנה, MYA הוציאו את "25 noches" בשיתוף פעולה עם הזמר הספרדי אברהם מטאו. בספטמבר אותה שנה הוציא הצמד את הסינגל "2:50", שהגיע למקום ה-21 במצעד הארגנטינה הוט 100.
בינואר 2021, הם הוציאו את הסינגל שלהם "Te Quiero x Eso", שהגיע למקום ה-54 במצעד ארגנטינה הוט 100 בחודש שלאחר מכן, הם הוציאו את הסינגל "Fuiste Mía" בשיתוף עם הצמד האמריקני Ha*Ash בפברואר של אותה השנה הוזמנו האמנים על ידי הזמר הצ'יליאני מתי גומז לשתף פעולה בשיר "Vuelta al mundo". באפריל, להקת הקומביה Migrantes הוציאה את השיר "No bailo pa ti" בו השתתפו MYA. ב-21 ביוני, הצמד הוציא את הרמיקס של "2:50", בו השתתפו הזמרת טיני והראפר דוקי. בארגנטינה, הסינגל הגיע היישר למקום החמישי במצעד ארגנטינה הוט 100 ובשבוע שלאחר מכן הגיע למקום השלישי, בעוד שבספרד הוא הופיע לראשונה במקום 59 וזמן קצר לאחר מכן הצליח להתמקם במקום 41. הרמיקס קיבל תואר פלטינה כפולה בארגנטינה ובאורוגוואי.
בספטמבר 2021, הצמד הוציא את "Como + Nadie" בשיתוף עם הראפרים ליט קילה וראשרמקינג, שזכה להופעה מסחרית מתונה, והגיע למקום ה-25 במצעד ארגנטינה הוט 100 ב-23 בנובמבר של אותה שנה, הם הוציאו את האולפן השני שלהם אלבום בשם Suena MYA! במקביל לסינגל השביעי שלו "BB" עם אמיליה. השיר הגיע למקום הרביעי הן בארגנטינה והן באורוגוואי, בעוד בקוסטה ריקה הוא הגיע למקום ה-14 ובפרגוואי למקום ה-86. כדי לקדם את האלבום שלהם, הצמד הכריזו על סיבוב ההופעות Suena MYA שהחל ביולי 2021 בקורדובה והמשיך לכל מדינת ארגנטינה.
בסוף 2021, MYA שיתפו פעולה עם הזמרת הארגנטינאית לאוטה ברמיקס לשיר "Insta", בו השתתף גם רומבאי. זמן קצר לאחר מכן, שיתוף הפעולה שלה עם הזמר הוונצואלי פאברו יצא לאור בסינגל "Suelta, sola y tranquila", שהגיע למקום ה-86 בארגנטינה. בתחילת 2022, MYA יחד עם Luck Ra היו חלק מהרמיקס "Lado triste" של Migrantes, שהגיע בארגנטינה למקום 66 במצעד ההוט 100.
זמן קצר לאחר מכן, הם הצטרפו לעונה הרביעית של "The Voice ארגנטינה" כמנטורים הנוספים למדור המשודר בפלטפורמות הדיגיטליות של טלפה, שם למשתתפים שלא נבחרו באודישנים העיוורים יש הזדמנות חדשה להיבחר על ידי MYA לחזור לתחרות.
דיסקוגרפיה

Hoy (2019)
Suena MYA! (2021)
ראו גם

אליאדוס
כריס מורנה
הערות שוליים

↑  Billboard (באנגלית אמריקאית)
↑  Ha*Ash anuncian "Fuiste mía" en colaboración con Mya : ADICTIVOZ, www.adictivoz.com, ‏2021-02-22 (בספרדית)
↑  La Voz Argentina tiene fecha de estreno y llegará con dos nuevos coaches, Caras, ‏2022-05-24 (בספרדית)
| --- | --- |
בקרת זהויות :  ISNI: 0000 0005 0258 2419  MusicBrainz: 9a4d05b3-4e91-4d0f-91c8-b69c6d774e74 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "MYA".
אברהם רוזנקרנץ

אברהם "אייב" רוזנקרנץ (באנגלית: Abraham "Abe" Rosenkrantz; ‏25 בדצמבר 1909 - 13 במרץ 2008) היה אתלט אמריקאי-יהודי. אלוף המכביה השנייה (1935) בריצות ל-800 מטר, ל-1500 מטר ול-400 מטר משוכות. סיים במקום רביעי במבחנים האמריקאים לאולימפיאדת ברלין (1936) בריצת 800 מטר ובאותה שנה דורג במקום חמישי בעולם בריצה זו.